Hućinjanska cyrkej

Hućinjanska cyrkej je ewangelsko-lutherska cyrkej w Hućinje w Budyskim wokrjesu. Wona słuži ewangelskej wosadźe Malešecy-Hućina w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do druheje połojcy 20. lětstotka je so tu tež serbsce prědowało.

Hućinjanski kěrchow nadeńdźe so wokoło cyrkwje. Tam steji tež wojerski pomnik za padnjenych Prěnjeje swětoweje wójny z lěta 1924 ze serbskim napisom.

Ewangelska cyrkej w Hućinje steji jako kulturny pomnik pod škitom.

 Stawizny 
Dźensniša cyrkej bě w běhu Bitwy pola Budyšina wupaliła a so potom wot lěta 1816 wobnowiła.

 Wosada 
Do historiskeje Hućinjanskeje wosady słušeja wjeski Brězyna, Hlina, Lemišow, Nowa Wjeska a dźěl Bukojny. Teritorij słuša dźensa k wulkowosadźe „Při Lubaće“.

 Fararjo 
 doba  mjeno  ródna wjes  žiwjenske daty  přispomnjenja 1747–1787  Ludwig Lieckefett  Gedenstädt p. Hildesheima  1714–1787   1787–1821  Jan Jurij Hejduša (Grützner)  Klukš  1755–1821  do toho tule jako substitut 1822–1824  Jan Bohalub Bajer  Wjelećin  1797–1829  po tym we Wjelećinje 1824–1834  Jurij Arnošt Mróz  Wjelećin  1795–1872  po tym w Malešecach 1835–1842  Jan Křesćan Nächster  Budyšin  1807–1851  po tym w Malešecach 1843–1863  Korla Herman Robert Rjeda  Smělna  1816–1900  po tym w Barće 1863–1880  Jan Sommer  Malešecy  1834–1915  do toho wyši wučer w Lubiju, po tym w Burkersdorfu p. Frauensteina 1881–1912   Jan Handrij Matyjk  Wujezd  1852–1928  do toho w Schönbergu, Bohotska; po tym emeritowany 1913–1917  Korla Božidar Křižan  Hodźij  1886–1924  do toho tule wikar, po tym farar w Rakecach 1920–1946  Korla Jan Wićaz  Bukecy  1890–1946  jeničke farske městno 1947–1973  Arnošt Hornčer  Wóspork  1909–1973  do toho we Łupoji

Hornčer bě posledni serbski farar w Hućinje a zdobom scyła posledni samostatneje Hućinjanskeje wosady.

 Wobrazy 

 Literatura 


 Wotkazaj 

 Wopisanje Hućinjanskeje wosady w Statistice Łužiskich Serbow Arnošta Muki (digitalizat)

Kategorija:Malešecy
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu